CELEX: 62016TN0361
Language: da
Date: 2016-07-04 00:00:00
Title: Sag T-361/16: Sag anlagt den 4. juli 2016 — TBWA/London mod EUIPO (MEDIA ARTS LAB)

29.8.2016   
            
            
               DA
            
            
               Den Europæiske Unions Tidende
            
            
               C 314/31
            
         Sag anlagt den 4. juli 2016 — TBWA/London mod EUIPO (MEDIA ARTS LAB)
   (Sag T-361/16)
   (2016/C 314/43)
   Processprog: engelsk
   
      Parter
   
   
      Sagsøger: TBWA\London Ltd (London, Det Forenede Kongerige) (ved Solicitor D. Farnsworth)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Oplysninger vedrørende sagen for EUIPO
   
   
      Det omtvistede varemærke: EU-ordmærket »MEDIA ARTS LAB« — registreringsansøgning nr. 13 238 308
   
      Den anfægtede afgørelse: Afgørelse truffet den 19. april 2016 af Andet Appelkammer ved EUIPO (sag R 958/2015–2)
   
      Påstande
   
   
               —
            
            
               Den anfægtede afgørelse annulleres, for så vidt som den stadfæstede undersøgerens afgørelse, hvorefter det ansøgte varemærke var beskrivende og manglede fornødent særpræg for de varer og tjenesteydelser, i forhold til hvilke det blev antaget at være beskrivende og uden fornødent særpræg.
            
         
               —
            
            
               EU-varemærkeansøgning nr. 13 238 308 tillades fremmet til offentliggørelse.
            
         
               —
            
            
               EUIPO tilpligtes at bære sine egne omkostninger og at betale de af sagsøgeren afholdte omkostninger.
            
         
      Anbringender
   
   
               —
            
            
               EUIPO har ikke behørigt taget de tjenesteydelser, der er omfattet af ansøgningen, i betragtning.
            
         
               —
            
            
               EUIPO har ikke korrekt foretaget bedømmelse af varemærket i sin helhed. Det har snarere opdelt varemærket i dele, idet det har anvendt definitioner af MEDIA ARTS og MEDIA LAB og angivet, at disse dele er beskrivende. Det har ikke forholdt sig til varemærket i sin helhed.
            
         
               —
            
            
               EUIPO har ikke godtaget, at varemærket er langt sværere at gennemskue end den PIPELINE-afgørelse, som det har lagt til grund.
            
         
               —
            
            
               På trods af (og under tilsidesættelse af) ligebehandlingsprincippet har EUIPO ikke fulgt sin tidligere afgørelsespraksis om at godtage varemærker, der indeholder ordet MEDIA, for reklame kombineret med andre usædvanlige »lokaliteter«.